[{"text_idx": "#000000", "text": "Katkend! \u201cTulevik on meie teha\u201c: kuidas aitab jonnakas optimism kliimakriisiga toime tulla?"}, {"text_idx": "#000003", "text": "Tulevik pole veel lo\u0303plikult kirja pandud ja meil on selleks kaks valikut. Tulevik so\u0303ltub sellest, milliseid otsuseid me teeme praegu. Kuidas me siis saaksime maailma lugu muuta? Meil on veel vo\u0303imalus ohjeldada kliimamuutuste pikaajalisi mo\u0303jusid ja hoida a\u0308ra ko\u0303ige hullem. Me teame, mida tuleb teha, ja meil on selleks vajalik olemas. Otsustav hetk on ka\u0308es, sellest vo\u0303ib kujuneda meie ta\u0308hetund. Ent meil tuleb tegutseda nu\u0308u\u0308d ja praegu."}, {"text_idx": "#000004", "text": "\u201cSee raamat seob kliimamuutuste ajaloo, poliitika ja teaduse u\u0308heks terviklikuks looks, mis seletab praegust kliimakriisi ja annab lugejale juhised, mida ta ise kohe ja ka kaugemas tulevikus teha saab, et inimkond tekkinud olukorrast vo\u0303imalikult ha\u0308sti va\u0308lja tuleks,\u201d u\u0308tleb Cambridge\u2019i u\u0308likooli kliimamuutuste poliitika uurimisgrupi direktor Annela Anger-Kraavi."}, {"text_idx": "#000007", "text": "Kuidas aitab jonnakas optimism meil kliimakriisiga toime tulla?"}, {"text_idx": "#000008", "text": "2500 aastat tagasi teadis Siddha\u0304rtha Gautama, mees, kellest sai Buddha, va\u0308ga ha\u0308sti, mida optimism ta\u0308hendab. Ta u\u0308tles korduvalt, et meeleselgus on nii virgumistee lo\u0303ppsiht kui ka selle esimene samm. Meeleselgus aitab edasi jo\u0303uda. Ilma selleta on raske end parandada."}, {"text_idx": "#000011", "text": "See pole keeruline, kuid see pole ka lihtne. Po\u0303himo\u0303tteliselt on meis ko\u0303igis juurdunud automaatsed reaktsioonid ebameeldivatele asjadele, mis meie u\u0308mber su\u0308nnivad. Olgu selleks siis viimane ha\u0308iriv artikkel kliimamuutustest vo\u0303i bussist mahaja\u0308a\u0308mine \u2013 oleme harjunud ko\u0303igile eluna\u0308htustele teatud viisil reageerima, ning need sisseharjunud reaktsioonid kirjutavadki ette, kuidas me teatud olukordades ka\u0308itume. Mis puutub kliima muutumisse, siis suurem osa meist suhtub sellesse o\u0303pitud abitusega. Me na\u0308eme, mis suunas maailm liigub, ning to\u0303stame ka\u0308ed u\u0308les. Jah, me arvame, et see on kohutav, kuid see on nii keeruline ja suur ja u\u0308lejo\u0303u ka\u0308iv teema! Me ei saa selle peatamiseks midagi a\u0308ra teha."}, {"text_idx": "#000012", "text": "See o\u0303pitud reaktsioon pole mitte ainult va\u0308ga vale, vaid on ka po\u0303himo\u0303tteliselt vastutustundetu. Kui tahad kliimamuutuse vastu midagi ette vo\u0303tta, siis pead endale o\u0303petama, kuidas teisiti reageerida."}, {"text_idx": "#000013", "text": "Sa suudad seda. Sa vo\u0303id muuta asju, millele keskendud, ja see u\u0308llatab sind, milline mo\u0303ju sel on. Sa ei vaja kohe ko\u0303iki vastuseid, ja kindlasti sa ei pea to\u0303e eest peitu pugema ega ka tohi seda teha. Kui sa seisad silmitsi karmi tegelikkusega, u\u0308rita seda selgelt na\u0308ha, kuid tea samas, et sul on ko\u0303vasti vedanud: sa elad ajal, mil saad olulisel ma\u0308a\u0308ral muuta kogu meie elu planeedil."}, {"text_idx": "#000019", "text": "Ja kui su vaim u\u0308tleb sulle, et sina oled vaid u\u0308ks inimene ja sinust so\u0303ltub va\u0308he, nii et miks end u\u0308ldse vaevama hakata, siis tuleta endale meelde, et murdepunktid ei asetse lineaarselt. Me ei tea, mis vo\u0303ib muutusteni viia, ku\u0308ll aga teame seda, et su\u0308steemides vo\u0303ivad toimuda nihked ja et ka tillukeste tegude koosmo\u0303jul vo\u0303ib jo\u0303uda muutunud maailmani. Iga kord, kui sa langetad mo\u0303ne isikliku valiku, mis aitaks selle kauni planeedi eest paremini hoolitseda, annad oma panuse suurtesse muutustesse."}, {"text_idx": "#000034", "text": "Inspireerivad tsitaadid! Kuidas olla lihtsalt o\u0303nnelik?"}, {"text_idx": "#000035", "text": "Tunned, et ei jo\u0303ua enda eesma\u0308rkideni? Mindset coach Karmo Kivi koolitusel muudetakse su\u0308gavuti mo\u0303tteviisi"}]